Solveig Kringlebotn

Solveig Kringlebotn () er ein norsk sopran og operasongarinne fødd i Drøbak i Akershus. Internasjonalt nyttar ho kunstnarnamnet Solveig Kringelborn.

Solveig starta tidleg med korsong, og fekk solooppgåver allereie i åtteårsalderen. Seinare tok ho songtimar med operasongaren Randi Helseth, der ho m.a. song mange songar av Edvard Grieg, studerte så ved Norges Musikkhøgskole og til slutt ved Operahögskolan i Stockholm der ho var ferdig i 1988. Etter dette har ho jamleg teke songtimar av David Harper i London.

Ho debuterte på operascena i Stockholm i 1987 som Papagena i Tryllefløyta av Mozart. Same året spelte ho i Den Norske Opera i La Bohéme av Giacomo Puccini. Seinare har ho fått talrike operaroller, og ho er i dag ein av dei viktigaste sopranane i Norden. I 1991 debuterte ho internasjonalt i London i eit stykke som var skrive for henne; Chantefleurs et Chantefables av Witold Lutosławski. Ho har seinare framført det same stykket mange andre stader i verda.

 Viktige roller (utval) 

 Papagena i Tryllefløyta av Mozart i Stockholm
 Musetta i La Bohéme av Giacomo Puccini i Oslo
 Pamina i Tryllefløyta av Mozart i Wien
 Zerlina i Don Giovanni av Mozart i Moskva, 
 Antonia i Hoffmanns eventyr av Jacques Offenbach
 Tatjana i Eugen Onegin av Tsjajkovskij i Paris  
 Donna Elvira i Don Giovanni av Mozart i Paris
 Susanna i Figaros bryllaup av Mozart i Berlin, 
 Fiordiligi i Cosi fan tutte av Mozart i Glyndebourne i England 
 Marenka i Den solgte brud av Bedřich Smetana i Glyndebourne i England
 Donna Elvira i Don Giovanni av Mozart i London 
 Senta i Den flygende hollender av Richard Wagner i London,
 Grevinne Almaviva i Figaros bryllup av Mozart i San Francisco og i München 
 Marie i Wozzeck av Alban Berg i Zürich 
 Donna Elvira i Don Giovanni av Mozart i New York
 Tatjana i Eugen Onegin av Tsjajkovskij i New York
 Eva i Meistersongarane frå Nürnberg av Richard Wagner i New York.

 Diskografi (utval) 

 Black Roses, 1999 
 Solveigs sang, 2001Kringlebotn på Kulturnett.no
 To a Friend, 2001
 Haugtussa, 2003 (med Malcom Martineau),Anmelding i VG om Haugtussa.
 Erwartung, 2006(med Malcom Martineau)Erwartung på cdon.no
 Romanser - sanger fra norsk musikks gyldne æra, (med Gunilla Süssmann) 2008NRK: Kringlebotns gyldne romanser
 Julestemning, 2009Julestemning på cdon.no

 Utmerkingar 

 Spellemannprisen 1998 (i 1999) for Black Roses.
 Anders Jahres kulturpris, 1999
 Gammleng-prisen i klassisk, 2001
 Norsk kulturråds ærespris, 2008
 Lindemanprisen, 2009Lindemans Legat: Lindemansprisen 2009 til Solveig Kringlebotn.

 Kjelder 

 Artikkelen er basert på NBL-artikkel om Solveig Kringlebotn, skriven av Svein Bjørkøy.
 Bokmålswikipedia om Kringlebotn, henta inn 30. januar 2011.

 Referansar 

Kategori:Norske operasongarar
Kategori:Vinnarar av Norsk kulturråds ærespris
Kategori:Vinnarar av Spellemannprisen
Kategori:Folk frå Frogn